《题周南斋书卷》
元代·孟栻

南市城边一草堂，图书左右百忧忘。屋偏宜夏风生画，花易逢忧地向阳。

不愿笙歌闻北里，为怜松竹锁西庄。自家意思何相似，庭草青青日渐长。

作者简介：常州路无锡人，字叔敬。顺帝至正初以儒试吏，迁处州，专司学校，调温州。用荐授溧水州同知，升福州路判官。以浙东宣慰副使致仕。